wickkiey/tamil-wikipedia-markdown huggingface dataset:
# வாணாசூரன்

**வாணாசூரன்** என்பவர் அரக்கர் குலத்தில் பிறந்த சிவபக்தன் ஆவார். இவர் சைவ தொன்மவியலின் படி கண்ணனின் சம்பந்தி.  

வாணாசூரன் காஞ்சிபுரம் வாணேசுடவரர் கோயிலில் வழிபட்டு கணங்களுக்கு தலைமையைப் பெற்றான் என்பது வரலாறு. வாணசூரனின் மகள் உசை என்பவளுக்கும் கிருஷ்ணனின் மகன் அநிருத்தனுக்கும் காதல் ஏற்பட்டது.  

வாணாசூரன் அதனை அறிந்து அநிருத்தனைச் சிறைப்பிடித்தான். மகனை மீட்க கண்ணன் வந்து வாணாசூரனுடன் சண்டையிட்டான். இதற்கிடையே சிவபெருமானும் அவர் மனைவி மற்றும் குழந்தைகளும் வாணாசூரன் வீட்டில் இருந்தமையால், கண்ணன் சிவபெருமானுடன் சண்டையிட்டார். அவ்வான சண்டையின் போது ஜ்வராபக்ன மூர்த்தி தோன்றினார்.  

## ஆதாரங்கள்
# உக்கோ டெய்மன்


**உக்கோ டெய்மன்** (*Hucho taime*, *Siberian taimen* அல்லது *Siberian salmon*) என்பது உலகின் நன்னீர் மீன்களில் பெரியது. இரண்டு மீட்டருக்கும் மேல் வளரக் கூடியது. பெரும்பான்மையான மீன்களின் நீளமானது, 70 முதல் 120 செ. மீ. ஆகும். இதன் எடையானது, 15-30 கி. கி. கொண்டதாகக் காணப்படுகிறது. மங்கோலியாவில் அதிகம் இருக்கிறது. ஏனெனில், அவர்கள் மதக்காரணங்களுக்காக மீன்கறியை அதிகம் உண்பதில்லை என்பதால் பெரிய மீன்கள் அங்கு அழியாமல் இருக்கிறது. **டைய்மன்** என்றே அதிகம் அழைக்கப்படுகிறது. 1943 ஆம் ஆண்டு இரசியாவில் 105 கிலோ கிராம் எடையும், 210 செ. மீ. நீளமும் உள்ள கண்டறியப்பட்ட இவ்வகை மீனே, இம்மீனினங்களில் பெரியது ஆகும். இந்த மீனினத்தின் வாழ்நாள் ஏறத்தாழ 55 வருடங்கள் ஆகும். இது மற்ற மீன் இனங்களை, உண்டு வாழும்(piscivores) இயல்புடையது.
# ஹிஜாப்

எனும் ஹிஜாப் அணிந்த துனீசிய நாட்டுப் பெண்]]  

**ஹிஜாப்** என்பது பாரம்பரியமாக முஸ்லிம் பெண்கள் தங்கள் குடும்பத்திற்கு வெளியே ஆண்களின் முன்னிலையில் அணியும் ஒரு முக்காடு ஆகும். ஹிஜாப் பொது வாழ்வில் உள்ள ஆண்கள் மத்தியில் பெண்களை பிரித்து பாதுகாக்கிறது. அது ஒரு மனோதத்துவ பரிமாணத்தை அர்த்தப்படுத்துகிறது.  
ஹிஜாப் என்ற அரபு வார்த்தைக்கு திரை, தடுப்பு, மதில் என்று பல பொருட்கள் உண்டு.  

## ஹிஜாப் விதி
பெரும்பாலும் ஹிஜாப் அடக்கத்தின் சின்னம் ஆகும். இஸ்லாம் மற்றும் முஸ்லிம் உலக கலைக்களஞ்சியம் கூற்றின் படி ஹிஜாப் என்பது ஒரு தடுப்பு அல்லது கட்டுப்பாடு. இஸ்லாத்தில் ஹிஜாப் இருபாலருக்கும் உரியதாகும். ஆடையில் மட்டுமல்லாமல், பார்வை, செயல்கள், எண்ணங்களுக்கும் கட்டுப்பாடு ஆண், பெண் இருவருக்குமே பொதுவானது.  
சில இஸ்லாமிய சட்ட அமைப்புகள் வரையரை படி முகம், முழங்கைகள், மற்றும் முழங்கால் தவிர அனைத்தையும் உள்ளடக்கும் ஆடை ஹிஜாப் ஆகும்.  

## ஹிஜாப் நாள்
உலக ஹிஜாப் நாள் பிப்ரவரி 1 ம் தேதி ஆகும். இதில் 140 நாடுகள் பங்கேற்கின்றன. இத்தினத்தை ஆரம்பித்தவர் நஜ்மா கான். முதல் ஹிஜாப் தினம் 2013 பிப்ரவரி 1 ஆம் தேதி கொண்டாடப்பட்டது.  
## இதனையும் காண்க
- புர்க்கா
- முக்காடு
# நாராயணன் சரோவர்



**நாராயணன் சரோவர்** அல்லது **நாராயணசர்** (*Narayan Sarovar or Narayansar*) இது இந்துக்கள் புனித யாத்திரை மேற்கொள்ளும் கோரி கிரீக் எனும் நாட்டுப்புறப் பகுதியில் அமைந்துள்ள ஒரு புனித ஏரியாகும். இந்தியாவின் குசராத்து மாநில இந்திய-பாக்கித்தான் எல்லையோர கட்ச் வளைகுடா பிராந்தியமான இது, கட்ச் மாவட்டம் லக்பத் வட்டத்திற்கு உட்பட்ட பகுதியாகும்.இதனருகில் குஹர் மோதி மற்றும் கோடேஷ்வர் கிராமங்கள் உள்ளது.  

## சான்றாதாரங்கள்
# கேரி கூப்பர்



**கேரி கூப்பர்** (*Gary Cooper*, மே 7, 1901 – மே 13, 1961) என்பவர் ஓர் அமெரிக்கத் திரைப்பட நடிகராவார். இவர் தனது இயல்பான நடிப்பிற்காக அறியப்படுகிறார். இவர் 1925 ஆம் ஆண்டு முதல் 1960 வரை, 35 ஆண்டுகள் திரைத் துறையில் நடித்தார். ஊமைப்படத்தின் இறுதி யுகத்திலும், ஹாலிவுட்டின் பொற்காலத்திலும் இவர் முக்கியமான நடிகராகக் கருதப்படுகிறார். இவரின் திரைத் தோற்றமானது ஆண்கள் மற்றும் பெண்கள் ஆகிய இருவராலும் ரசிக்கப்பட்டது. இவர் தான் ஏற்று நடித்த கதாப்பாத்திரத்தில் இயல்பான நடிப்பை வெளிப்படுத்தினார். இவர் தன் நடிப்பின் மூலம் அமெரிக்க நடிகர்களில் தனித்துவமான இடைத்தைப் பெற்றுள்ளார்.  

கூப்பர் தனது திரை வாழ்க்கையை துணைக் கதாப்பத்திர நடிகராகவும், சண்டைக் காட்சிகளில் நடிப்பவராகவும் துவங்கி, பின் முக்கியக் கதாப்பாத்திரங்களில் நடிக்கத் துவங்கினார். பின் நவீன கதாநாயகராக ஊமைப்படங்களில் நடித்தார். 1929ஆம் ஆண்டில் விர்ஜினீயன் எனும் பேசும் படத்தில் முக்கியக் கதாப்பாத்திரத்தில் நடித்தார். பின் 1930களில் திரைப்படம் மற்றும் நாடகத் திரைப்படங்களில் தன் கதாப்பத்திரத் தேர்வில் அதிக கவனம் செலுத்தினார். இதில் குறிப்பிடத்தக்கவையாக 1932இன் எ ஃபேர்வெல் டூ ஆர்ம்ஸ் மற்றும் 1935இன் தெ லைவ்ஸ் ஆஃப் எ பெங்கால் டேன்சர் ஆகியவற்றைக் குறிப்பிடலாம். இவரின் திரைக்காலங்களில் புதுவகையான நடிகர், சாதாரண மனிதர்களின் வாகையாளர் போன்ற கதாப்பாத்திரங்களைக் கொண்ட மிஸ்டர் டீட்ஸ் கோஸ் டூ டவுன் (1936). 1941 இல் மீட் ஜான் தோ , த பிரைட் ஆஃப் த யன்கீஸ், 1943இல் ஃபார் ஹூம் த பெல்ஸ் டோல்ஸ் ஆகிய திரைப்படங்களில் நடித்தார்.  

1933ஆம் ஆண்டில் அறிமுக நடிகையான நியூயார்க்கைச் சேர்ந்த வெரோனிகா பால்ஃப் என்பவரைத் திருமணம் புரிந்தார். இவர்களுக்கு ஒரு மகள் பிறந்தார். செர்ஜன்ட் யார்க் மற்றும் ஹை நூன் ஆகிய திரைப்படங்களில் நடித்ததற்காக அகாதமி விருதைப் பெற்றார். இவரின் தந்தை சார்லஸ் ஹென்றி கூப்பர், தாய் அலைஸ். இவரின் தந்தை பெட்ஃபோர்ட்ஷைரிலுள்ள ஹாக்டன் ரெஜிசிலிருந்து புலம்பெயர்ந்த வழக்கறிஞராக இருந்தார். பின் மொண்ட்டானா உயர்நீதி மன்ற நீதிபதியாக இருந்தார். இவரின் தாய் கில்லின்ஹாம் , கென்ன்டிலிருந்து புலம்பெயர்ந்து சார்லசை திருமணம் புரிந்தார். 1906 ஆம் ஆண்டில் சார்லஸ் மிசோரி ஆற்றங்கரையோரத்தில் வடக்கு ஹெலேனாவில் 600 ஏக்கர் திறந்தவெளிக் கால்நடைப்பண்ணையை விலைகு வாங்கினார். ஃபிராங்க் மற்றும் அவனது மூத்த சகோதரான ஆர்தரும் அவர்களின் கோடைகால விடுமுறையினை அங்கு சென்று குதிரையேற்றம் செய்தல், வேட்டையாடுதல், மீன் பிடித்தல் போன்ற பொழுதுபோக்குகளில் ஈடுபட்டனர். கூப்பர் ஹெலேனாவில் உள்ள சென்ட்ரல் கிரேடு பள்ளியில் பயின்றார்.  

அலைஸ் தனது மகனுக்கு ஆங்கிலக்கல்வி வேண்டுமென நினைத்தார். எனவே அவர் தனது மகனை இங்கிலாந்திலுள்ள டன்ஸ்டபிலுள்ள கிராமர் பள்ளியில் சேர்த்தார் அங்கு கேரி கூப்பர் தனது பரம்பரை வீட்டில் உறவினர்களான வில்லியம், எமிலி பார்டன் ஆகியோருடன் தங்கினார்.  

கூப்பர், இலத்தீன், பிரஞ்சு, மற்றும் ஆங்கிலம் போன்ற மொழிகளைக் கற்றார்.
# உத்ரா உன்னிகிருஷ்ணன்



**உத்ரா உன்னிகிருஷ்ணன்** (*Uthara Unnikrishnan*, பி: 2004) ஒரு இந்தியத் திரைப்படப் பின்னணிப் பாடகர். 2015 ஆண்டு, சிறந்த பெண் பின்னணிப் பாடகருக்கான தேசியத் திரைப்பட விருது பெற்றவர் இவ்விருது 2014 ஆம் ஆண்டில் ஏ. எல். விஜய் இயக்கத்தில் வெளியான *சைவம்* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. இப்பாடலை இவர் பாடிப் பதிவுசெய்யப்பட்டபோது இவரது வயது எட்டாகும். சிறந்த பெண் பின்னணிப் பாடகருக்கான தேசியத் திரைப்பட விருதினைத் தனது 10 ஆவது வயதில் பெற்ற உத்ரா உன்னிகிருஷ்ணன், இவ்விருதினைப் பெற்ற இளம்பாடகர் என்ற பெருமைக்கும் உரியவரானார்.  

## வாழ்க்கைக் குறிப்பு
உத்ரா உன்னிக்கிருஷ்ணனின் பெற்றோர் கருநாடக இசைப் பாடகர் பி. உன்னிகிருஷ்ணன் மற்றும் பரத நாட்டியக் கலைஞர் பிரியா உன்னிகிருஷ்ணன் ஆவர். இவரது தந்தை உன்னிக்கிருஷ்ணன் பலமுறை சிறந்த ஆண் பின்னணிப் பாடகருக்கான தேசியத் திரைப்பட விருது பெற்றவராவார். முதன்முதலாக 1995 இல் அவரது அறிமுகத் திரைப்பாடல்களான "என்னவளே அடி என்னவளே", "உயிரும் நீயே" ஆகியவற்றுக்காக சிறந்த ஆண் பின்னணிப் பாடகருக்கான தேசியத் திரைப்பட விருது பெற்றார்.
# குளோரோபார்மிக் அமிலம்


**குளோரோபார்மிக் அமிலம்** *(Chloroformic acid)* ClCO<sub>2</sub>H என்ற வேதியியல் வாய்ப்பாடு கொண்ட நிலைப்புத்தன்மையற்ற ஒரு வேதிச் சேர்மம் ஆகும். கார்பானிக் அமிலத்தினுடைய ஒற்றை அசைல் ஆலைடு வழிப்பொருள் என்று இச்சேர்மம் வகைப்படுத்தப்படுகிறது. பாசுசீன் ஒர் இரட்டை அசைல் ஆலைடு வழிப்பொருளாகும். பார்மிக் அமிலத்தின் கட்டமைப்புடன் குளோரோபார்மிக் அமிலத்தின் கட்டமைப்பும் ஒத்திருக்கிறது. பார்மிக் அமிலத்தின் அமைப்பில் காணப்படும் ஐதரசன் அணுக்களுக்குப் பதிலாக இச்சேர்மத்தில் குளோரின் அணுக்கள் இடம் பெற்றுள்ளன. பெயரளவில் குளோரோஃபார்ம் சேர்மத்துடன் ஒன்றுபட்டிருந்தாலும் குளோரோபார்மிக் அமிலம் முற்றிலும் வேறுபட்டதாகும்.  

வேதிவினைகளைப் பொருத்த அளவில் குளோரோபார்மிக் அமிலம் தன்னளவில் மிகுந்த நிலைப்புத்தன்மையற்று காணப்படுகிறது. இருப்பினும் இக்கார்பாக்சிலிக் அமிலத்தினுடைய எசுத்தர்கள் நிலைப்புத்தன்மை கொண்டிருக்கின்றன. மேலும் இக்குளோரோபார்மேட்டுகள் கரிம வேதியியலில் முக்கியமான வினையாக்கிகளாக உள்ளன. பெப்டைடு தயாரிக்கும் தொகுப்பு வினையில் பயன்படும் கலப்பு கார்பாக்சிலிக் அமில நீரிலிகளைத் தயாரிக்க இவை பயன்படுத்தப்படுகின்றன. தொடர்புடைய மற்ற ஐதரோகார்பன்களைப் போலவே இச்சேர்மமும் திறன்மிக்க ஒரு ஆல்கைலேற்றும் முகவராகச் செயல்படுகிறது.  

4-நைட்ரோபீனைல் குளோரோபார்மேட்டு, புளோரெத்தில்மெத்திலாக்சிகார்பனைல்குளோரைடு, பென்சைல்குளோரோபார்மேட்டு, எத்தில்குளோரோபார்மேட்டு போன்றவை சில முக்கியமான குளோரோபார்மேட்டு எசுத்தர்களாகும்.
# ஹென்றி ஃபோன்டா


**ஹென்றி ஜெய்னஸ் ஃபோன்டா** (மே 16, 1905 – ஆகத்து 12, 1982) ஐம்பது ஆண்டுகள் திரைவாழ்க்கை கொண்ட ஒரு பிரபல திரைப்பட நடிகராவார். இவர் ஒரு பிராட்வே நடிகராகத் தன் திரைவாழ்க்கையைத் தொடங்கினார். *தி ஆக்ஸ்போ இன்சிடன்ட்*, *மிஸ்டர் ராபர்ட்ஸ்*, *12 ஆங்க்ரி மென்*, செர்ஜியோ லியோனின் *ஒன்ஸ் அப்பான் எ டைம் இன் தி வெஸ்ட்*, *யுவர்ஸ், மைன் அன்ட் அவர்ஸ்* மற்றும் சிறந்த நடிகருக்கான ஆஸ்கர் விருது பெற்ற *ஆன் கோல்டன் பான்ட்* போன்றவை அவர் நடித்த படங்களுள் சிலவாகும். மகள் ஜேன் ஃபோன்டா, மகன் பீட்டர் ஃபோன்டா, பேத்தி பிரிட்ஜட் ஃபோன்டா மற்றும் பேரன் டிராய் கேரிட்டி உள்ளிட்டோரும் நடிகர்களாவர். 1999ல் அமெரிக்க திரைப்பட நிறுவனம் (ஏ.எப்.ஐ) இவரை 6 ஆவது சிறந்த நடிகராக அறிவித்தது.
# மாமியார் மெச்சின மருமகள்


***மாமியார் மெச்சின மருமகள்*** ஒரு இந்திய தமிழ் திரைப்படமாகும். 1959-ஆம் ஆண்டு கிருஷ்ணன்-பஞ்சு இயக்கத்தில் வெளியான இப்படத்தில் எஸ். எஸ். ராஜேந்திரன், எம். என். ராஜம், ஜி. வரலட்சுமி ஆகியோர் முக்கிய பாத்திரங்களில் நடித்துள்ளனர்.  

## கதைச்சுருக்கம்
வரலட்சுமி ஒரு பணக்காரப் பெண்மணி. அவருக்குக் குழந்தைகள் இல்லை. தனது மருமகன் எஸ். எஸ். ராஜேந்திரனை தன் மகனாக வளர்த்து வருகிறார். மகனுக்குத் திருமணம் செய்து வைத்து ஒரு பேரப்பிள்ளையைக் காணவேண்டும் என்பது வரலட்சுமியின் ஆசை. எஸ். எஸ். ஆர். ஏழைப்பெண்ணான எம். என். ராஜத்தைக் காதலிக்கிறார். ஆனால் வரலட்சுமி அவர்கள் திருமணம் செய்வதை விரும்பவில்லை. அன்னையின் விருப்பத்தை மீறி எஸ். எஸ். ஆர். ராஜத்தைத் திருமணம் செய்கிறார். வரலட்சுமி இருவரையும் வீட்டை விட்டுத் துரத்தி விடுகிறார்.  

பின்னர் எம். என். ராஜம் ஒரு குழந்தையைப் பெற்றெடுக்கிறார். எப்படி வரலட்சுமியின் அன்பை மீண்டும் வென்றெடுத்து குடும்பம் மீண்டும் ஒன்றாகி மகிழ்ச்சியான வாழ்வுக்குத் திரும்புகிறார்கள் என்பதே படத்தின் மீதிக் கதை.  

## நடிகர்கள்

எஸ். எஸ். ராஜேந்திரன்  

எம். என். ராஜம்  

ஜி. வரலட்சுமி  

டி. வி. நாராயணசாமி  

தாம்பரம் லலிதா  

‘'அப்பா’' கே. துரைசுவாமி  

பக்கிரிசாமி  

'லூஸ்’' ஆறுமுகம்  

வி. சுசீலா  

கே. எம். நம்பிராஜன்  

*கொட்டாப்புளி* ஜெயராமன்  

வீரப்பன்  

கே. என். கமலம்  

கரிக்கோல் ராஜு  

ரத்தினம்  

எஸ். எல். நாராயண்  

தங்கப்பன்  

சுப்பையா  

சின்னையா  

தட்சணாமூர்த்தி  

சீதாலட்சுமி  

வி. டி. கல்யாணம்  

மொஹிதீன்  

*பேபி* விஜயா  

நடனம்: சாயி - சுப்புலட்சுமி  

## தயாரிப்புக்குழு
**தயாரிப்பாளர்** எம். சரவணன்  

**இயக்குநர்:** கிருஷ்ணன்-பஞ்சு  

**கதை வசனம்:** கலைப்பித்தன்  

**ஒளிப்பதிவு இயக்குநர்:** எஸ். மாருதி ராவ்  

**படத்தொகுப்பு:** பஞ்சாபி  

**நடன ஆசிரியர்:** கே. என். தண்டாயுதபாணி பிள்ளை  

## பாடல்கள்
திரைப்படத்துக்கு இசையமைத்தவர் ஆர். சுதர்சனம். பாடல்களை இயற்றியோர்: உடுமலை நாராயண கவி, கவி ராஜ்கோபால் ஆகியோர்.
# நேலக்கே பெட்டா மலை



**நேலக்கே பெட்டா மலை** அல்லது **பிரம்மன் மலை** என்பது கிருட்டிணகிரி மாவட்டம், ஒசூரில் உள்ள ஒரு மலைக்குன்றாகும்.  

## பெயரியல்
இம்மலைக்குன்று அரசு ஆவணங்களாலும், உள்ளூர் மக்களாலும் **நேலக்கே பெட்டா** என்றே அழைக்கப்படுகிறது. இது ஒரு கன்னடச் சொல்லாகும். இச்சொல்லுக்கு நாக்கு மலை என்பது பொருள். இந்தக் குன்றின் மேற்குப்புறத்தில் ஒரு பெரிய பாறையொன்று ஒரு இடுக்கில் மாட்டியபடி கீழோ விழாமல் நாக்குப்போல தொங்குவதால் இப்பெயர் பெற்றது. இந்தக் குன்றை அண்மைக்காலமாக **பிரம்மன் மலை** என்று குறிப்பிடுகின்றனர். இப்பெயருக்கு பொருத்தமாக இந்தக் குன்றின் உச்சியில் இருந்த ஒரு பழங்கால மண்டபத்தை பிரம்மன் கோயிலாக மாற்றி அதில் பிரம்மன் சிலையை நிறுவி வழிபட்டுவருகின்றனர். ஓசூர் நகரில் நேர்கோட்டில் உள்ள மூன்று மலைக்குன்றுகளில் இரண்டு குன்றுகளில் முறையே திருமால், சிவன் ஆகிய கோயில்கள் உள்ளதால் மூன்றாவதாக உள்ள இந்தக்குன்றில் பிரம்மனுக்கு கோயில் அமைத்து, பௌர்ணமி அன்று மும்மூர்த்தி கிரிவலம் என்ற பெயரில் இந்த மூன்று மலைகலையும் சுற்றி வருகின்றனர்.  

## சமணர் படுக்கை
இக்குன்றின் மேற்குப்புறத்தில் இயற்கையாக அமைந்துள்ள குகையில் அக்காலத்தில் சமணத் துறவிகள் வாழ்ந்ததற்கானத் தடயமாக குகையில் ஒரு சமணப் படுக்கை உள்ளது. மழைக்காலத்தில் குகையினுள் கசிந்துவரும் தண்ணீர் துறவியர் படுத்திருக்கும் இடத்தை ஈரமாக்கிவிடாமல் தடுக்கும் விதத்தில் குகையின் தரைப்பாறையில் ஒரு ஓரத்தில் சிறிய வடிகால்வாய் குகையிலிருந்து வெளியே செல்லும் வகையில் பாறையைக் குடைந்து அமைக்கப்பட்டுள்ளது.
# ஆலிவர் ஹார்ட்


**ஆலிவர் சைமன் ஹார்ட்** (Oliver Simon Hart, பிறப்பு: அக்டோபர் 9, 1948) இங்கிலாந்தில் பிறந்து அமெரிக்காவில் வாழும் பொருளாதார நிபுணர் ஆவார். இவர் ஆர்வர்டு பல்கலைக்கழகத்தில் பொருளியலில் பேராசிரியராகப் பணியாற்றுகிறார். இவருக்கு 2016 ஆம் ஆண்டிற்கான பொருளியலுக்கான நோபல் நினைவுப் பரிசு பென் ஓம்சுடொரொமுடன் இணைந்து வழங்கப்பட்டது.  

## வாழ்க்கை வரலாறு
ஆலிவர் ஹார்ட் பிளிப் ஹார்ட், ரூத் மேயர் தம்பதியர்க்கு மகனாக இலண்டனில் பிறந்தார். இவரின் தாய், தந்தை இருவரும் யூத இனத்தை சார்ந்தவர்கள். இவரது தந்தை நோபல் மொன்டகு குடும்பத்தை சார்ந்தவர். இவரது மூதாதையர் முதல் பெரொன் சாமுவேல் மொன்டகு ஆகும்.  

ஹார்ட் கேம்பிரிட்ச் கிங்க்ஸ் கல்லூரியில்கணிதத்தில் இளநிலை பட்டம் 1969 ஆம் ஆண்டு பெற்றார். இதன் பின் பொருளியலில் முதுகலை பட்டம் வாரிக் பல்கலைக்க்ழகத்தில் 1972 ஆம் ஆண்டு பெற்றார். பொருளாதாரதில் முனைவர் பட்டம் பிரின்ஸ்டனில் 1974 ஆம் ஆண்டு பெற்றார். 1993 ஆம் ஆண்டு முதல் ஆர்வார்டு பல்கலைக்கழகத்தில் பொருளியலில் பேராசிரியராக இருக்கிறார்.  

ஹார்ட் ஒப்பந்தக் கோட்பாட்டுக்காக 2016 ஆம் ஆண்டிற்கான பொருளியலுக்கான நோபல் நினைவுப் பரிசு வென்றார்.  

ஹார்ட் அமெரிக்க குடியுரிமை பெற்றுள்ளார். அவர் ரிட்டா பி. கோல்ட்சுபெர்கை திருமணம் செய்துள்ளார். இவரது மனைவி ஆர்வார்டு பல்கலைக்கழகத்தில் இலக்கியத்தில் பேராசிரியராக உள்ளார். இவர் *Motherland: Growing Up With the Holocaust* என்கின்ற புத்தகம் எழுதியுள்ளார். இவர்களூக்கு இரண்டு மகன்கள் மற்றும் இரண்டு பேரன்கள் உள்ளனர்.
# ஜெயந்தியா இராச்சியம்


**ஜெயந்தியா இராச்சியம்**, இந்தியாவின் வடகிழக்குப் பகுதியில் தற்கால மேகாலயா மாநிலத்தில் 1500இல் நிறுவப்பட்ட மன்னராட்சிப் பகுதியாகும். இதன் தலைநகர் ஜெயந்தியா மலைகளின் அடிவாரத்தில் உள்ள **ஜெயந்தியாபூர்** நகரம் ஆகும். இந்த இராச்சியத்தை நிறுவியவர் பிரபாத் ராய் ஆவார். 1835இல் ஆங்கிலேய கம்பெனி ஆட்சிப் பகுதியில் ஜெயந்தியா இராச்சியம் இணைக்கப்பட்டது.  

## வரலாறு
துர்கையின் வேறு பெயர்களான **ஜெயந்தி தேவி** அல்லது **ஜெயந்தீஸ்வரி** பெயரால் இந்த இராச்சியம் அழைக்கப்பட்டது.  

## விரிவாக்கம்
ஜெயந்தியா இராச்சியம் சில்லாங் பீடபூமியின் தெற்கிலும் மற்றும் வடக்கில் அசாமின் பராக் ஆற்றுச் சமவெளி வரை விரிவுபடுத்தப்பட்டது.  

## வரலாறு

ஜெயந்தியா இராச்சியத்தின் துவக்கம் அறியப்படவில்லை. ஆனால் ஜெயந்தியா மக்கள், காரோ பழங்குடியினர் மற்றும் காசி பழங்குடியினர்களுடன் தொடர்புடையவர்கள். 17ஆம் நூற்றாண்டின் பிற்பகுதியில் ஜெயந்தியா இராச்சியம், ஆங்கிலேய-பர்மியப் போரின் முடிவில், ஜெயந்தியா மன்னர், சுர்மா ஆற்றின் வடபுரப் பகுதியை ஆள கம்பெனி ஆட்சியாளர்களால் அனுமதிக்கப்ட்டார். பின்னர் 15 மார்ச் 1835இல் ஜெயந்தியா இராச்சியத்தின் அனைத்துப் பகுதிகளும் கம்பெனி ஆட்சியில் இணைக்கப்பட்டது.  

## ஆட்சியாளர்கள்
- பிரபாத் ராய் (1500–1516)
- மஜ்ஜா கோசைன் (1516–1532)
- புர்கா பர்பாத் ராய் (1532–1548)
- பார் கோசைன் (1548–1564)
- விஜய் மாணிக் (1564–1580)
- பிரபாத் ராய் (1580–1596)
- தன் மாணிக் (1596–1612)
- ஜஸ்சா மாணிக் (1612–1625)
- சுந்தர் ராய் (1625–1636)
- சோட்டா பிரபாத் ராய் (1636–1647)
- ஜஸ்மந்தா ராய் (1647–1660)
- பான் சிங் (1660–1669)
- பிரதாப் சிங் (1669–1678)
- இலக்குமி நாராணன் (1678–1694)
- முதலாம் இராம் சிங் (1694–1708)
- ஜெய் நாராயணன் (1708–1731)
- பார் கோசைன் (1731–1770)
- சத்திர சிங் (1770–1780)
- விஜய் நாராயணன் (1780–1790)
- இரண்டாம் இராம் சிங் (1790–1832)
- இராஜேந்திர சிங் (1832–1835)

## அடிக்குறிப்புகள்
# கல்லறை எச் கலாச்சாரம்


ஆறுகளும்; பெயர்களும்; சுவத் கலாசாரம் மற்றும் கல்லறை எச் கலாச்சாரப் பகுதிகளின் பரப்புகள் பழுப்பு நிறத்தில் குறிக்கப்பட்டுள்ளது]]  

**கல்லறை எச் கலாச்சாரம்** (Cemetery H culture) தற்கால இந்தியா மற்றும் பாகிஸ்தான் நாடுகளின் பஞ்சாப் மற்றும் வடமேற்கு எல்லைப்புற மாகாணப் பகுதிகளில் கி மு 1900 முதல் கி மு 1300 வரை செழித்திருந்த வெண்கல காலத்தை சேர்ந்த கலாச்சாரம் ஆகும்.  
கல்லறை எச் கலாச்சாரம், சிந்துவெளி, ஹரப்பா மற்றும் ஆரியக் குடியேற்றங்களுக்கு பிந்தியதாகும்.  

## பெயர்க் காரணம்
அரப்பாவில் எச் என்று குறித்த பகுதியில் கி மு 1900 – 1300க்கு இடைப்பட்ட காலத்திய கல்லறைகளை அகழ்வாராய்ச்சி செய்த போது அறியப்பட்டதால் இதற்கு *கல்லறை எச் கலாச்சாரம்* பெயராயிற்று.  

## கல்லறை எச் கலாச்சாரத்தின் சிறப்பம்சங்கள்
எச் கல்லறைகளை அகழ்வாராய்ச்சி செய்த போது கிடைத்த மட்பாண்டங்களில் சூரியன், நட்சத்திரங்கள் மற்றும் கலைமான், மயில் போன்ற விலங்குகள் செந்நிற வர்ணத்தால் தீட்டப்பட்டிருந்தது. மேலும் கல்லறைகளில் கிடைத்த அணிகலன்கள், தானியங்களை ஆய்வு செய்த போது, அப்பகுதியில் வாழ்ந்த மக்களின் கலாச்சாரம் மற்றும் நாகரீகம் அறியப்பட்டது. *எச் கல்லறை* கலாச்சாரப் பகுதிகளில் நெல் முக்கிய பயிராகும். களிமண்னால் ஆன செங்கல்கள் பயன்படுத்தப்பட்டது. இறந்தவர்களின் சடலங்கள் மரப்பெட்டிகளில் அடக்கம் செய்யப்பட்டிருந்தது.  

## இதனையும் காண்க
- சிந்துவெளி நாகரிகம்
- காந்தார கல்லறை பண்பாடு
- காவி நிற மட்பாண்டப் பண்பாடு
- கருப்பு மற்றும் சிவப்பு மட்பாண்டப் பண்பாடு
- வடக்கின் மெருகூட்டப்பட்ட கருப்பு மட்பாண்டப் பண்பாடு
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- சிந்துவெளி நாகரிகத்தின் தொல்லியல் களங்கள்
# பாசிலோசாரசு


**பாசிலோசாரசு** (*Basilosaurus*) அல்லது **சியூக்ளோடான்** (*Zeuglodon*) மற்றும் **இராச பல்லி** (*king lizard*) எனும் இது, 34 - 40 மில்லியன் ஆண்டுகளுக்கு முன்பு இயோசீன் காலத்தின் கடைசியில் வாழ்ந்த ஆரம்பகால திமிங்கில வகையைச்சார்ந்த ஒரு பேரினமாகும். இதன் முதல் தொல்லுயிர் படிமம், ஐக்கிய அமெரிக்காவில் கண்டுபிடிக்கப்பட்டது. ஆரம்பத்தில் ஒருவித ஊர்வன என்று நம்பப்பட்டாலும், பின்னர் அது ஒரு கடல் பாலூட்டியாக இருக்க வேண்டுமென்று, இவ்விடத்திலிருந்து பின்னொட்டு (*suffix*)- "சாரசு" (*Saurus*), மூலம் பின்னர் கண்டறியபட்டது.  

## திமிங்கில வரிசை
சிட்டேசியா என்னும் திமிங்கில வரிசையைச் சார்ந்த பாசிலோசாரசு, இயோசீன், மற்றும் ஆலிகோசீன் புவியியற் காலங்களைச் சார்ந்த அடுக்குகளில் இதன் தொன்மப் படிமங்கள் அகப்படுகின்றன. மேலும், அவைகளின் பாசில்கள், எகிப்தின் லிபியா பாலைவனத்திலும், பிரிட்டன் மற்றும் வட அமெரிக்காவின் பகுதிகளிலும் பெருமளவில் காணப்படுகின்றன.  

பாசிலோசாரஸ், திமிங்கில வரிசையில் இடம்பெற்றிருந்தாலும் அவைகள் கடலில் வாழ்ந்திருக்கவில்லை மாறாக, நிலத்தில் வாழ்ந்த ஊனுண்ணி வரிசையைச் சார்ந்த "கிரியோடான்டா" எனும் கிளையிலிருந்து பரிணமித்திருக்கலாம் என்று ஆய்வாளர்கள் கருதுகின்றனர்.  

## சியூக்ளோடான் வரிசை
தொன்மைப் புவியியல் காலத்தில் இருந்த திமிங்கிலங்களை, ஆதித் திமிங்கிலங்கள் என வகைப்படுத்தப்பட்ட "ஆர்க்கியோசிடி" (*Archaeoceti*) என்னும் வரிசையில் இந்த "சியூக்ளோடான்" (*Zeuglodon*) பாகுபடுத்தப்பட்டது. பாசிலோசாரசின் உடலமைப்பு ஏறக்குறைய 70 அடிவரையில் நீண்டும், தற்போதுள்ள திமிங்கிலங்களின் உடலைவிட மெல்லியதாகப் பாம்பு வடிவில் இருந்திருக்கக்கூடுமென்றும், மேலும் இது, மெல்லவே நீரில் நீந்தியிருக்க வேண்டுமென்றும் குறிப்பிடப்பட்டுள்ளது.
# எம். எஸ். திரௌபதி

**எம். எஸ். திரௌபதி** தமிழ்த் திரைப்பட, மேடை நாடக நடிகையாவார். இவர் தனது எட்டு வயதில் ஸ்ரீ பால சண்முகானந்த சபா எனும் நாடகக் குழுவில் நடிகையாகச் சேர்ந்து தனது கலையுலகப் பங்களிப்பினை ஆரம்பித்தார்.  

## வாழ்க்கைக் குறிப்பு

எம். எஸ். திரௌபதி தமிழ்நாடு மேட்டுப்பாளையம் என்ற ஊரைச் சேர்ந்தவர். இவரது தந்தை சின்னசாமி செட்டியார் நெசவுத் தொழிலில் ஈடுபட்டிருந்த கன்னட தேவாங்கச் செட்டியார் மரபைச் சேர்ந்தவர். இவருடன் கூடப் பிறந்தவர்கள் நால்வர். மேல்நாட்டுத் துணிகள் மலிவான விலைக்குக் கிடைத்து வந்த காலம், இதனால் பல குடும்பங்கள் வறுமையில் வாழ வேண்டியிருந்தது. அந்த நிலையிலேயே திரௌபதியின் குடும்பமும் இருந்தது.  

திரௌபதிக்கு இளமையிலேயே இசையில் நாட்டம் அதிகமிருந்ததால், குப்புசாமி பாகவதர் என்பவரிடம் கருநாடக இசை பயின்றார். 1938 ஆம் ஆண்டில் டி. கே. எஸ் சகோதரர்களின் மதுரை பால சண்முகானந்த சபா நாடகக் குழு திருப்பூர் கெஜலட்சுமி அரங்கில் முகாமிட்டு நாடகங்களை நடத்திக் கொண்டிருந்தனர். அந்நாடகக் குழுவில் நடித்துக்கொண்டிருந்த நடிகர் ராஜநாயகம் என்பவரின் சிபாரிசில் திரௌபதி தனது பத்தாவது வயதில் அந்நாடகக் குழுவில் சேர்ந்தார்.  
1. அந்தமான் கைதி (1952) - ஏழை பணிப்பெண் கதைப்பாத்திரத்தில் நடித்தார்.
1. வேலைக்காரன் (1952)
1. பசியின் கொடுமை (1952)
1. உலகம் (1953)
1. உலகம் (1953)
1. இன்ஸ்பெக்டர் (1953)
1. புதுயுகம் (1954)
1. ரத்த பாசம் (1954) - துயரங்களை அனுபவிக்கும் மனைவி கதைப்பாத்திரத்தில் நடித்தார்.
1. ஆரவல்லி (1957)
1. சௌபாக்கியவதி (1957)
1. அதிசயப் பெண் (1959)
# சி. வித்தியாசாகர் ராவ்


**சின்னமனேனி வித்தியாசாகர் ராவ்** (பிறப்பு 1942) 30 ஆகத்து 2014-இலிருந்து மகாராட்டிர மாநிலத்தின் ஆளுநராகச் செயல்பட்டவர் . கொனியேட்டி ரோசையாவின் பதவி காலம் முடிவடைந்ததால் 2, செப்டம்பர் 2016இலிருந்து தமிழகத்தின் பொறுப்பு ஆளுநராகவும் செயல்பட்டார். . 1999 கால அடல் பிகாரி வாச்பாய் அரசில் இவர் உள்துறை இணை அமைச்சராகப் பதவி வகித்தார். 12-ஆவது மற்றும் 13-ஆவது மக்களவைக்குத் தெலங்காணா மாநிலத்திலுள்ள கரீம்நகர் தொகுதியிலிருந்து பாசக சார்பில் தேர்வு செய்யப்பட்டார்.  

இவர் கரீம்நகர் மாவட்டத்திலுள்ள நகரம் என்ற சிற்றூரில் சி. சீனிவாச ராவுக்கும் சந்திரம்மாவுக்கும் வேலமா தோரா குடும்பத்தில் பிறந்தார். இவருக்கு மூன்று சகோதரர்கள் உண்டு. இவர் பியுசி எனப்படும் பல்கலைக்கழகத்திற்கு முந்தைய படிப்பை கரீம்நகர் மாவட்டத்திலுள்ள வேமுலவாடா நகரத்திலும் இளங்கலை அறிவியல் பட்டப் படிப்பை மகாராட்டிராவிலுள்ள நான்டெட் என்ற ஊரிலும் சட்டப் படிப்பை உசுமானியா பல்கலைக்கழகத்திலும் படித்தார்.  

சட்டம் முடித்து வழக்குரைஞராகப் பணியாற்றிய இவர் 1972-இல் கரீம்நகர் மாவட்ட சனசங்கத்தின் தலைவராகத் தேர்ந்தெடுக்கப்பட்டார். நெருக்கடி நிலையின்போது சிறை சென்றார். ஒன்றுபட்ட ஆந்திரப்பிரதேச சட்டமன்றத்தில் 1985-இலிருந்து 1998 வரை மேத்பல்லி சட்டமன்ற உறுப்பினராகச் பாசக சார்பாகத் தேர்ந்தெடுக்கப்பட்டிருந்தார். 1998, 1999 மக்களவை தேர்தலில் கரீம்நகர் மக்களவைக்குத் தேர்ந்தெடுக்கப்பட்டார். 1998-இல் ஆந்திர பாசக தலைவராகச் செயலாற்றினார்.
# முக்குளோரோ அசிட்டிக் அமிலம்


முக்குளோரோ அசிட்டிக் அமிலத்தின் சோடிய உப்புகள் களைக்கொள்ளிகளாக 1950 ஆம் ஆண்டுகளில் தொடங்கி பயன்படுத்தப்பட்டன. பின்னர் 1980 களின் பிற்பகுதி மற்றும் 1990 களின் முற்பகுதியில் இவற்ரின் பயன்பாடு வழக்கொழிந்தது.  

## வரலாறு

இயீன்-பாப்டிசுடு தூமாசு 1839 ஆம் ஆண்டு முக்குளோரோ அசிட்டிக் அமிலத்தைக் கண்டறிந்தார். இக்காலத்தில் தொடக்கநிலையில் இருந்த கரிம வேதியியல் தனி உறுப்புகள் மற்றும் இணைதிறன்கள் தொடர்பான கோட்பாடுகளுக்கு முக்குளோரோ அசிட்டிக் அமிலத்தின் கண்டுபிடிப்பு ஒரு உதாரணமாக விளங்கியது. இயான்சு இயாக்கோப்பு பெர்சிலியசின் நம்பிக்கைகளுக்கு மாற்றுக் கருத்தாக அமைந்து தூமாசு மற்றும் பெர்சிலியசு இடையே ஒரு மிகநீண்ட சர்ச்சையை தோற்றுவித்தது
# வார்ப்புரு:Inland waters of Sri Lanka


| bodyclass = hlist  
| title = இலங்கை உள் நீர் பகுதிகள்  

| group1 = அணைகள், நீர்த்தேக்கங்கள்  
| list1 =  

| group2 = Lagoons  
| list2 =  

| group3 = ஆறுகள்  
| list3 =  

| group4 = *தொடர்பான அமைப்புகள் / நிறுவனங்கள்*  
| list4 =  
- [Mahaweli Authority]
- [Ministry of Irrigation and Water Resources Management]

| below =  
- List of dams and reservoirs in Sri Lanka
- இலங்கையின் ஆறுகள்

}}<noinclude>  

</noinclude>
# பென் ஹொம்ஸ்சுடொரோம்



**பென் ஹொம்ஸ்சுடொரோம்** (*Bengt Robert Holmström*) (பிறந்த ஆண்டு 1949) [[பின்லாந்து|பின்லாந்தை]ச்] சேர்ந்த ஒரு பொருளாதார நிபுணர். தற்போது இவர் மஸ்ஸாசூசெட்ஸ் தொழில்நுட்ப கல்லூரியில் பொருளாதாரப் பேராசிரியராக உள்ளார். 2016 ஆம் ஆண்டின் பொருளாதாரதிற்கான நோபல் பரிசு ஆலிவர் ஹார்ட்டுடன் இணைந்து அறிவிக்கப்பட்டுள்ளது.  

## வாழ்க்கை மற்றும் தொழில்
ஹொம்ஸ்சுடொரோம் பின்லாந்துதில் உள்ள ஹெலன்ஸ்கியில் பிறந்தார். இவர் கணிததில் இளநிலை அறிவியல் பட்டம் ஹெல்சிங்கிப் பல்கலைகழகதில் பெற்றார். 1975 ஆம் ஆண்டு முதுநிலை அறிவியல் பட்டம் ஸ்டான்போர்ட் பல்கலைக்கழகம்தில் பெற்றார். முனைவர் பட்டம் ஸ்டான்போர்ட் வணிக பட்டதாரி பள்ளியில் பெற்றார். 1994 ஆம் ஆண்டு முதல் மாசாச்சூசெட்சு தொழில்நுட்பக் கழகம் ஆசிரியராக உள்ளார்.  

2016 ஆம் ஆண்டின் பொருளாதாரதிற்கான நோபல் பரிசு ஆலிவர் ஹார்ட்டுடன் இணைந்து ஒப்பந்த கோட்பாடுடிற்காக அறிவிக்கப்பட்டுள்ளது.  

## வெளியீடுகள்
- Holmström, Bengt, 1972. "En icke-linear lösningsmetod för allokationsproblem". University of Helsinki.
- Holmström, Bengt, 1979. "Moral Hazard and Observability," *Bell Journal of Economics*, 10(1), pp. 74–91.
- _____, 1982. "Moral Hazard in Teams," *Bell Journal of Economics*, 13(2), 324–340.
- _____, 1983. "Equilibrium Long-Term Labor Contracts," *Quarterly Journal of Economics*, 98(Supplement), pp. 23–54.
- _____, 1999. "Managerial Incentive Problems: A Dynamic Perspective," *Review of Economic Studies*, 66(1), 169–182.
- Holmström, Bengt, and Paul Milgrom, 1991. "Multitask Principal-Agent Analyses: Incentive Contracts, Asset Ownership, and Job Design," *Journal of Law, Economics, and Organization*, 7, 24–52 .
- _____, 1994. "The Firm as an Incentive System," *American Economic Review*, 84(4), pp. 972–991.
- Holmström, Bengt, and John Roberts, 1998. "The Boundaries of the Firm Revisited," *Journal of Economic Perspectives*, 12(4), pp. 73–94
- Holmström, Bengt, and Jean Tirole, 1998. "Private and Public Supply of Liquidity," *Journal of Political Economy*, 106(1), pp. 1–40.
## வெளிப்புறயினைப்புகள்
-
# பரமேசுவர் கோத்ரெஜ்


**பரமேசுவர் கோத்ரெஜ்** (*Parmeshwar Godrej*) என்பவர் கோத்ரெஜ் தொழில் குழுமத் தலைவர் அதி கோத்ரேஜ் என்பவரின் மனைவி ஆவார். சமூக நலனுக்காகப் பல செயல்பாடுகளுக்கு நிதி உதவிகள் வழங்கிய கொடையாளராகக் கருதப்படுகிறார்.  

## வாழ்வும் பணிகளும்

திருமணம் செய்துகொள்வதற்கு முன்பு ஏர் இந்தியா நிறுவனத்தில் வானூர்திப் பணிப் பெண்ணாக இருந்தார் பரமேசுவர் கோத்ரெஜ் ஆடைகளை வடிவமைப்பதிலும், இல்லங்களை அலங்கரிப்பதிலும், கலையுணர்வுடன் வாழ்வதிலும் ஈடுபாடு காட்டியவர்.  

2004 ஆம் ஆண்டில் எயிட்ஸ் நோய் விழிப்புணர்வைப் பரப்ப ஹீரோஸ் பிராஜக்ட் என்ற பெயரில் ஓர் அமைப்பை உருவாக்கினார். இம்முயற்சியில் ஆலிவுட் நடிகர் ரிச்சர்ட் கேர், பில் மற்றும் மெலிந்தா அறக்கட்டளை, கிளிண்டன் குளோபல் நிறுவனம் ஆகியோரும் இணைந்து கொண்டனர்.  

பாலிவுட் நடிகை ஏம மாலினி மற்றும் நடிகரும் இயக்குநருமான பெரோசு கான் ஆகியோருக்கு ஆடை வடிவமைப்பாளராக இருந்தார்.  

70 ஆண்டு அகவையான பரமேசுவர் கோத்ரெஜ் 2016, அக்தோபர் 10 இல் நோய்வாய்ப்பட்டு மும்பையில் காலமானார்.  

## மேற்கோள்
# முக்கோண அணி

நேரியல் இயற்கணிதத்தில் **முக்கோண அணி** (*triangular matrix*) என்பது ஒரு சிறப்புவகை சதுர அணியாகும். ஒரு சதுர அணியின் முதன்மை மூலைவிட்டத்திற்கு மேலமையும் உறுப்புகள் அனைத்தும் பூச்சியமாக இருந்தால் அச்சதுர அணி **கீழ் முக்கோண அணி** (*lower triangular*) எனப்படும். அதேபோல முதன்மை மூலைவிட்டத்திற்கு கீழமையும் உறுப்புகள் அனைத்தும் பூச்சியமாக இருந்தால் **மேல் முக்கோண அணி** (*upper triangular*) எனப்படும். கீழ் அல்லது மேல் முக்கோண அணியாக அமையும் அணிகள் முக்கோண அணிகள் எனப்படும். மூலைவிட்ட அணியானது கீழ் மற்றும் மேல் முக்கோண அணியாக இருக்கும். அதாவது மூலைவிட்ட அணியின் முதன்மை மூலைவிட்டத்திற்கு மேலும் கீழும் அமையும் உறுப்புகள் எல்லாம் பூச்சியமாக அமையும்.  

அணிச் சமன்பாடுகளிலுள்ள அணிகள் முக்கோண அணிகளாக இருந்தால் அதனைத் தீர்ப்பது எளிது என்பதால் எண்சார் பகுப்பியலில் முக்கோண அணிகள் அதிகம் பயனுள்ளவையாக உள்ளன.  

## விளக்கம்
கீழுள்ள வடிவில் அமையும் அணி **கீழ் முக்கோண அணி** அல்லது **இடது முக்கோண அணி**யாகும்:  
:<math> L=  
\begin{bmatrix}  
\ell_{1,1} & & & & 0 \\  
\ell_{2,1} & \ell_{2,2} & & & \\  
\ell_{3,1} & \ell_{3,2} & \ddots & & \\  
\vdots & \vdots & \ddots & \ddots & \\  
\ell_{n,1} & \ell_{n,2} & \ldots & \ell_{n,n-1} & \ell_{n,n}  
\end{bmatrix}  
</math>  

கீழுள்ள வடிவில் அமையும் அணி **மேல் முக்கோண அணி** அல்லது **வலது முக்கோண அணி**யாகும்:  
:<math> U =  
\begin{bmatrix}  
u_{1,1} & u_{1,2} & u_{1,3} & \ldots & u_{1,n} \\  
& u_{2,2} & u_{2,3} & \ldots & u_{2,n} \\  
& & \ddots & \ddots & \vdots \\  
& & & \ddots & u_{n-1,n}\\  
0 & & & & u_{n,n}  
\end{bmatrix}  
</math>  

கீழ் மற்றும் மேல் முக்கோண அணியாகவுள்ள அணி, ஒரு மூலைவிட்ட அணியாகும்.  

### எடுத்துக்காட்டுகள்
;மேல் முக்கோண அணி:  
:<math>  
\begin{bmatrix}  
1 & 4 & 100 \\  
0 & 3 & 4 \\  
0 & 0 & 1 \\  
\end{bmatrix}  
</math>  

;கீழ் முக்கோண அணி  
:<math>  
\begin{bmatrix}  
1 & 0 & 0 \\  
2 & 8 & 0 \\  
4 & 9 & 7 \\  
\end{bmatrix}  
</math>  

## சிறப்பு வகைகள்
### அலகுமுக்கோண அணி
ஒரு மேல் (கீழ்) முக்கோண அணியின் முதன்மை மூலைவிட்ட உறுப்புகள் அனைத்தும் 1 ஆக இருக்குமானால் அந்த அணியானது (மேல் அல்லது கீழ்) **அலகுமுக்கோண அணி** (*Unitriangular matrix*) எனப்படும். அலகுமுக்கோண அணியும் அலகு அணியும் ஒன்றல்ல; வெவ்வேறானவை. மேல் மற்றும் கீழ் அலகுமுக்கோண அணியாகவுள்ளது அலகுஅணி மட்டுமே ஆகும்.  

### எடுத்துக்காட்டுகள்
;மேல் அலகுமுக்கோண அணி:  
:<math>  
\begin{bmatrix}  
1 & 13 & 10 \\  
0 & 1 & 5 \\  
0 & 0 & 1 \\  
\end{bmatrix}  
</math>  

;கீழ் முக்கோண அணி  
:<math>  
\begin{bmatrix}  
1 & 0 & 0 \\  
5 & 1 & 0 \\  
10 & -3 & 1 \\  
\end{bmatrix}  
</math>  

### கண்டிப்பாக முக்கோண அணி
ஒரு மேல் அல்லது கீழ் முக்கோண அணியின் முதன்மை மூலைவிட்ட உறுப்புகளெல்லாம் 0 ஆக இருந்தால் அம்முக்கோண அணி கண்டிப்பாக முக்கோண அணி (Strictly triangular matrix) ஆகும்.  

## சிறப்புப் பண்புகள்
- முக்கோண அணியாகவும் இயல்நிலை அணியாகவுமுள்ள அணியானது மூலைவிட்ட அணியாகவும் இருக்கும்.

- மேல் முக்கோண அணியின் இடமாற்று அணி கீழ்முக்கோண அணியாகவும், கீழ்முக்கோண அணியின் இடமாற்று அணி மேல் முக்கோண அணியாகவும் இருக்கும்.

- ஒரு முக்கோண அணியின் அணிக்கோவையின் மதிப்பு, அணியின் முதன்மை மூலைவிட்ட உறுப்புகளின் பெருக்குத்தொகைக்குச் சமமாக இருக்கும்.

- &nbsp;*A* ஒரு முக்கோண அணி எனில் <math>\lambda I-A</math> உம் ஒரு முக்கோண அணியாக இருக்கும் என்பதால் *A* இன் மூலைவிட்ட உறுப்புகள், *A* இன் ஐகென் மதிப்புகளைத் தரும்.
# சூட்டு வம்சம்


நாணயம்]]  
**சூட்டு வம்சம்** (Chutu dynasty) (கன்னடம்: ಚುಟು) தென்னிந்தியாவின் தற்கால கர்நாடக மாநிலத்தின் உத்தர கன்னட மாவட்டப்பகுதிகளை கி பி மூன்றாம் நூற்றாண்டில் ஆண்ட சிற்றரசர்கள். சூட்டு வமிசத்தவர்கள் *வனவாசி* நகரத்தை தலைநகரமாக கொண்டிருந்தனர். சூட்டு வமிசத்தவர்கள் சாதவாகனப் பேரரசில் குறுநில மன்னர்களாக விளங்கியவர்கள் .இவர்கள் ஆரம்பகலத்தில் பல்லவருடன் திருமண உறவு கொண்டிருந்தனர்  
இவ்வம்ச மன்னர் மூலானந்தன் பெரும்பாலும் ஈயத்திலான நாணயங்களை வெளியிட்டார். சிவலானந்தனே சூட்டு நாக வம்சத்தின் கடைசி அரசனாவான் இவன் கிபி 285ல் வாகாட அரசன் பரசவசேனிடம் நாட்டின் வட பகுதிகளை இழந்தான் பின் விஜயகந்த வர்மன் என்ற பல்லவனிடம் கிபி290 ல் தோற்க சூட்டு நாகரின் ஆட்சி முடிவுக்கு வந்தது  

## முக்கிய மன்னர்கள்
- சூட்டு குலானந்தன் (கி பி 225 – 246)
- மூலானந்தன் (கி பி 246–275)
- சிவாலானந்தன் (கி பி 275–290 )
# கொட்டலசு



**கொட்டலசு** (Barnacle) என்பது கணுக்காலி வகையைச் சார்ந்த ஓட்டுடலிகளில் ஒன்றாகும். இது நண்டு மற்றும் இறால் ஆகிய இனங்களுடன் நெருங்கிய தொடர்புடையவையாக உள்ளன.  

## வாழிடங்கள்
கொட்டலசுகள், கடலில், பாறையிடுக்குகள், வாராவதித் தூண்கள், கற்கள், படகுகள், மற்றும் கப்பல்கள் போன்ற இடங்களில் ஒட்டிய நிலையில் தொகுப்புகளாக வாழ்பவையாகும்.  

## சான்றாதாரங்கள்
# த. சுந்தரராசன்

**த. சுந்தரராசன்** (20 மார்ச்சு 1950) என்பவர் தமிழ்ப் புலவர், ஆசிரியர், எழுத்தாளர், நூலாசிரியர், தமிழ்ப் போராளி எனப் பல முகங்களைக் கொண்டவர். தலைநகர் தமிழ்ச் சங்கம் என்னும் ஓர் தமிழ் அமைப்பைத் தோற்றுவித்தவர்களில் இவர் முகாமையானவர்.  

## பிறப்பும் கல்வியும்

கன்னியாகுமரி மாவட்டத்தில், சோணச்சு விளை என்னும் ஊரில் பிறந்த புலவர் சுந்தரராசன் பள்ளிக் கல்வியைக் குமரி மாவட்ட கல்வி நிலையங்களில் படித்தார். பின்னர் புலவர் பட்டம், இளங்கலைப் பட்டம் ஆகியவற்றைச் சென்னைப் பல்கலைக் கழகத்தில் பெற்றார். முதுகலைக் கல்வியை மதுரை காமராசர் பல்கலைக் கழகத்திலும் முடித்தார். 37 ஆண்டுகள் பள்ளி ஆசிரியராகப் பணியாற்றி 2008 ஆம் ஆண்டில் ஒய்வு பெற்றார்.  

## தமிழ்ப் பணிகள்

சென்னை தலைநகர் தமிழ் சங்கம் 1981 இல் தொடங்கப்பட்டது. அது முதல் அச்சங்கத்தின் சார்பாகப் பல கருத்தரங்குகள் பட்டி மன்றங்கள், மாநாடுகள் நடத்தினார்.  
தமிழ்க் கல்வி, தமிழ் ஆட்சி மொழி , தெருக்களில் தமிழ்ப் பலகை மாற்றம், ஈழத் தமிழர் ஆதரவு போன்ற கோரிக்கைகளுக்காக ஆர்ப்பாட்டங்கள், போராட்டங்கள் எனத் தலைநகர் தமிழ்ச் சங்கம் நடத்தியதில் சுந்தரராசன் முன்னின்றார். பல முறை சிறைக்கும் சென்றுள்ளார்.  
சென்னை வண்டலுரில் தலைநகர் தமிழ்ச் சங்கத்துக்கு ஒரு பெரிய கட்டடம் உருவானதில் இவருக்கு பெரும் பங்கு இருந்தது.  
தமிழ் மொழி தொடர்பான நூல்கள் எழுதியுள்ளார். தலைநகர் தமிழ்ச் சங்கம் சார்பில் மக்கள் செங்கோல் என்னும் இதழின் ஆசிரியராக உள்ளார்.  
குமரி மாவட்டம் விளவங்கோடு வட்டம் காப்பிக்காடு என்னும் ஊரில் தொல்காப்பியர் சிலை ஒன்று இவருடைய முன்னெடுப்பு முயற்சியால் 2016 ஆம் ஆண்டு சூலை 10 ஆம் பக்கலில்  
நிறுவப்பட்டது.  

## சான்றாவணம்

முகம் இதழ், சூலை 2016  

## மேற்கோள்
# குளோரோ அசிட்டைல் குளோரைடு


## வினைகள்

குளோரோ அசிட்டைல் குளோரைடு ஒர் இருவினைக்குழு சேர்மம் என்பதால் இந்த அசைல் குளோரைடு எளிதாக எசுத்தர்களாகவும், அமைடுகளாகவும் உருவாகிறது. அதேவேளையில் இம்மூலக்கூறின் மறுமுனை அமீன்களுடன் சேர்ந்து வேறு இணைப்புகளாகவும் உருவாகிறது. குளோரோ அசிட்டைல் குளோரைடு பயன்படுத்தி இலிடோகெய்ன் சேர்மத்தைத் தயாரிக்கும் தொகுப்பு வினை இங்கு விளக்கப்பட்டுள்ளது:  

:.  

## பயன்கள்

களைக்கொல்லிகளான ஆலாகுளோர் மற்றும் பியூட்டாகுளோர் தயாரித்தலின் போது ஓர் இடைநிலை வேதிப்பொருளாகப் பயன்படுவதுதான் குளோரோ அசிட்டைல் குளோரைடின் பிரதானமானதொரு பயனாகும். ஒரு ஆண்டுக்கு தோராயமாக நூறு மில்லியன் பவுண்டுகள் அளவிற்கு இது பயன்படுத்தப்படுகிறது. மற்றொரு வேதியியல் இடைநிலையும், கண்ணீர்ப்புகை வாயுமான பீனசைல் குளோரைடு தயாரிக்கவும் இதைப் பயன்படுத்துகிறார்கள். அலுமினியம் குளோரைடு வினையூக்கியின் உதவியால் பென்சீனை பிரைடல்-கிராப்ட்சு அசைலேற்றம் செய்து பீனசைல் குளோரைடு தயாரிக்கப்படுகிறது  

:.  

## முன்பாதுகாப்பு

பிற அசைல் குளோரைடுகள் போலவே அமீன்கள், ஆல்ககால்கள் மற்றும் ஐதரோகுளோரிக் அமிலம் ஆகியன்வற்றுடன் சேரும் போது கண்ணிர்ப் புகையாக மாறுகிறது.  
அமெரிக்காவின் தொழில் பாதுகாப்பு மற்றும் சுகாதார நிர்வாக அமைப்பு இதைப் பயன்படுத்துவதற்கான எல்லைகள் எதையும் விதிக்கவில்லை என்றாலும் அந்நாட்டின் தொழில் பாதுகாப்பு மற்றும் சுகாதார தேசிய நிறுவனம், எட்டுமணி நேர வேலை நேரத்தில் 0.05 பகுதிகள்/மில்லியன் அளவு அனுமதிக்கத்தக்க அளவாக பரிந்துரைக்கிறது.
# பக்தி யூதம்


**பக்தி யூதம்** (*Hasidism /Hasidic Judaism*, ) என்பது ஒரு யூத சமயப்பிரிவு ஆகும். இது ஆன்மீக இயக்கமாக எழுச்சி பெற்று, சமகால மேற்கு உக்ரைனில் 18-ஆம் நூற்றாண்டு காலப்பகுதியில் கிழக்கு ஐரோப்பா முழுவதும் பரவியது. இன்று அமெரிக்க ஐக்கிய நாடு, இசுரேல், பிரித்தானியா ஆகிய இடங்களில் முக்கியமாக அங்கீகரிக்கப்பட்டுக் காணப்படுகின்றது. இதன் நிறுவுநராகவும் பிதாவாகவும் இஸ்ரேல் பென் எலியேசர் காணப்படுகிறார். தற்கால பக்தி யூதம் நெறி வழுவா ("பக்தி ") யூதத்தினுள் ஒரு துணைக்குழுவாக உள்ளதோடு, அதனுடைய சமய பரிபாலனத்திற்காகவும் சமூகத் தனிமைப்படுத்தலுக்காகவும் அறியப்படுகின்றது.
# மீளமைத்தல் யூதம்


**மீளமைத்தல் யூதம்** (*Reconstructionist Judaism*, ) என்பது அமெரிக்காவை அடித்தளமாகக் கொண்ட தற்கால யூதச் சமய இயக்கம் ஆகும். இது மெர்தேகாய் கப்லன் (1881–1983) என்பவரின் சிந்தனையின் அடிப்படையில் உருவாக்கம் பெற்றது. இது யூத சமயத்தை நாகரிக வளர்ச்சிக்கேற்ப வளரும் ஒற்றாகக் காண்கிறது. இதன் ஆரம்பம் பழமை விரும்பும் யூதத்தினுள் ஒன்றாகக் காணப்பட்ட வளர்ச்சியடைந்தது. இவ்வியக்கம் 1920 களுக்கும் 1940 களுக்கும் இடையில் வளர்ச்சிடைந்து, 1968 இல் யூதக் குருசார் கல்லூரியை உருவாக்கியது.
# பழமை விரும்பும் யூதம்


**பழமை விரும்பும் யூதம்** (*Conservative Judaism*) என்பது யூத சமயத்தினுள் காணப்படும் ஒரு பெரிய பிரிவு ஆகும். இது யூத சமயச் சட்டம் வரலாற்று வளர்ச்சிக்கு அவசியம் எனக் காண்கிறது. இது பாரம்பரிய யூதத்தின் வடிவமாக மரபுவழி யூதத்திற்கும் சீர்திருத்த யூதத்திற்கும் இடைப்பட்ட ஒன்றாகக் காணப்படுகிறது. இது அடிப்படைவாதமற்ற பாரம்பரிய யூதம் எனவும் அறியப்படுகிறது.
# சீர்திருத்த யூதம்


**சீர்திருத்த யூதம்** (*Reform Judaism*), **சுதந்திர யூதம்** (*Liberal Judaism*) அல்லது **முற்போக்கு யூதம்** (*Progressive Judaism*) எனப்படும் இது ஒரு பெரிய யூதச் சமய இயக்கமாகும். இது சமயத்தின் இயற்கை வளர்ச்சியையும், சமயச்சடங்கிலுள்ள நெறிப் பண்புகளின் மேன்மையையும், தொடர்ச்சியான வெளிப்படுத்தலில் நம்பிக்கையும் கொண்டு காணப்பட்டாலும், சீனாய் மலையில் கடவுள் தோன்றியதை மையமாகக் கொள்வதில்லை. இது யூதச் சமய சட்டம் தொடர்பில் தனிமனிதக் கடைப்பிடிப்பு, சடங்கு ஆகியவற்றில் அதிகம் ஈடுபடாத பண்பைக் கொள்ளாது, முற்போக்குப் பண்பு, வெளித்தாக்கம் என்பவற்றில் ஈடுபாடு காட்டுகிறது. 19 ஆம் நூற்றாண்டில் செருமனியில், ராபி ஆபிரகாம் கெய்கர் என்பவரின் ஆரம்ப அடிப்படைகளைக் கொண்டு இதன் தோற்றம் ஏற்பட்டது. இன்று வட அமெரிக்காவில் பாரிய அமைப்பாகவுள்ளது.
# சமாரியர்



**சமாரியர்** (*Samaritans*; ) எனப்படுவோர் இசுரயேலர் அல்லது எபிரேயர் இனத்தை மூலமாகக் கொண்ட லெவண்ட் பகுதியில் உள்ள இனச்சமயக் குழு ஆகும்.  

இவர்கள் சமாரிய சமயத்தைச் சேர்ந்தவர்கள். இச்சமாரிய சமயம் யூதக் குருசார் யூதத்துடன் நெருங்கிய தொடர்பு கொண்டது. சமாரியர் சமாரிய திருமறையின் அடிப்படையில் தாங்கள் செய்யும் வழிபாடல் உண்மையானது என்றும், பாபிலோனுக்கு இசுரேலியரை சிறைபிடித்துச் செல்லு முன் இருந்த சமயம் அதுவே என்றும், அதனையே இசுரேல் தேசத்தில் எஞ்சியிருந்தவர்களால் கடைப்பிடிக்கப்பட்டதென்றும் நம்புகின்றனர். இது யூதக் குருசார் யூதத்திற்கு நேர் எதிரானதும், யூதக் குருசார் யூதம் பாபிலோனிலிருந்து திரும்பிய யூதர்களினால் கொண்டு வரப்பட்டு, சமயத்தில் மாற்றம் செய்து புகுத்தப்பட்டதென்றும் சமாரியர் நம்புகின்றனர்.
# சலோம்


**சலோம்** (*Shalom*, ) அல்லது **சாலோம்** என்ற எபிரேயச் சொல் *சமாதானம்*, *ஒத்திசைவு*, *முழுமை*, *நிறைவு*, *செழிப்பு*, *நலம்*, *நிலையமைதி* ஆகிய பொருட்களை கொடுக்கக்கூடியது. இது *ஹலோ* (*hello*), *போய் வருகிறேன்* (*goodbye*) ஆகிய கருத்துக்களையும் கொடுக்கக்கூடியது. இச்சொல் "சமாதானம்" தமிழில் பொருள் கொடுப்பதுபோல், இரு விடயங்களுக்கிடையிலான சமாதானமாக (கடவுளுக்கும் மனிதனுக்கும் அல்லது இரு நாடுகளுக்கிடையில்), அல்லது தனியாள் அல்லது குழுவிலுள்ளவரின் நலம், பாதுகாப்பு அல்லது நிலையமைதி போன்றவற்றை குறிக்கிறது.
# சிம்லா ஒப்பந்தம், 1914



**சிம்லா ஒப்பந்தம், 1914** (Simla Accord) என்பது பிரித்தானிய இந்தியா, சீனா மற்றும் திபெத் ஆகிய நாடுகளுக்கிடையே எல்லைகள் குறித்து சிம்லாவில் 1914இல் செய்து கொண்ட உடன்படிக்கையாகும்.  

சிம்லா உடன்படிக்கையின் படி, திபெத் பகுதியை *உள் திபெத்* மற்றும் *வெளி திபெத்* என பிரிக்கப்பட்டது.  
திபெத்தின் மேற்கு பகுதியான வெளி திபெத், லாசாவை தலைமையிடமாகக் கொண்டு, சீனாவின் இறையாண்மைக்குட்பட்ட தன்னாட்சி பகுதியாகவும்; திபெத்தின் கிழக்குப் பகுதியான உள் திபெத் சீன அரசின் நேரடி நிர்வாகத்திற்குட்பட்ட பகுதியாகவும் ஒத்துக்கொள்ளப்பட்டது.  

இந்த உடன்படிக்கையின் படி திபெத் மற்றும் சீனாவிற்கும் இடையே மற்றும் பிரித்தானிய இந்தியா மற்றும் திபெத்திற்கும் இடையே ஆன எல்லையை பின்னர் மெக்மோகன் கோட்டால் வரையறை செய்யப்பட்டது.  

பின்னர் 3 சூலை 1914 அன்று சீனா, சிம்லா உடன்படிக்கையை ஏற்க மறுத்தது. சீனாவின் பிரதிநிதித்துவம் இன்றி, அதே நாளில் பிரித்தானியாவும், திபெத்தும் இணைந்து சிம்லா உடன்படிக்கையில் கையொப்பமிட்டனர்.  

## பின்னணி
திபெத் நாட்டின் வணிக மையமாக விளங்கிய தவாங் மற்றும் சிக்கிம் பகுதிகளை பிரித்தானிய இந்தியாவின் ஆட்சியாளர்கள் 19ஆம் நூற்றாண்டின் துவக்கத்தில் பிரித்தானிய இந்தியாவுடன் இணைத்துக் கொண்டனர்.திபெத்-பர்மா-சிக்கிம் எல்லைகள் குறித்து பிரித்தானியா அரசு சீனாவுடன் ஒப்பந்தங்கள் செய்து கொண்டது.  

சீனா அரசு, திபெத்தில் (1910 - 1912) படைகளை அனுப்பி திபெத்தின் நிர்வாகத்தை ஏற்றது.  
பிரித்தானிய இந்தியாவின் வடகிழக்கில், அருணாசலப் பிரதேசம் உள்ளிட்டப் பகுதிகளில் இராணுவத்தை அனுப்பி, வடகிழக்கு எல்லைப்புற முகமையை 1912இல் நிறுவியது. சீனாவில் குயிஞ் அரசு வீழ்ச்சி கண்ட நேரத்தில், திபெத்தின் லாசா அரசு, அங்கிருந்த அனைத்து சீன இராணுவத்தை வெளியேற்றி, 1913இல் திபெத்தை சுதந்திர நாடாக அறிவித்துக் கொண்டது. திபெத்தின் இந்நடவடிக்கையை குடியரசு சீன அரசு பின்னர் ஏற்றுக் கொள்ளவில்லை.  

## இதனையும் காண்க
- மெக்மோகன் கோடு

## அடிக்குறிப்புகள்
# அட்சயப் பாத்திரம்



**அட்சயப் பாத்திரம்** அல்லது **அமுதசுரபி** என்பது இந்திய தொன்மவியலில் குறப்படும் ஒரு பாத்திரம் ஆகும். இந்தப் பாத்திரத்தில் அள்ள அள்ள உணவு இருந்துகொண்டே இருக்கும். மகாபாரதத்தின்படி, அட்சயப் பாத்திரம் தர்மனுக்கு சூரிய பகவான் தந்ததாகும். இந்தப் பாத்திரத்தில் உணவு இட்டால், எடுக்க எடுக்க கொடுக்கும் தன்மையுடையது. இதனை வைத்தே பஞ்ச பாண்டவர்கள் தங்களுடைய வானப்பிரஸ்தம் காலத்தில் உணவை உண்டார்கள்.  

ஒரு முறை துர்வாச முனிவர் துரியோதனன் அரண்மனைக்குச் சென்றார். அப்போது அவனுடைய உபசரிப்பில் மகிழ்ந்தவர் என்ன வரம் வேண்டும் என்று கேட்க, அதற்கு துரியோதணன் பஞ்ச பாண்டவர்கள் குடிலுக்குச் சென்று உணவருந்த வேண்டும் என்று கூறுகிறான். துர்வாசரும் அதனை ஏற்று தன்னுடைய சீடர்களுடன் பஞ்ச பாண்டவர்கள் குடிலுக்குச் செல்கிறார். அங்கு உணவினைச் சாப்பிட்டு முடித்துவிட்ட பாண்டவர்கள், அட்சயப் பாத்திரத்தினையும் கழுவி வைத்துவிட்டார்கள். துர்வாசர் தான் குளித்துவிட்டு வந்து உணவினை அருந்துவதாகக் கூறிவிடுகிறார். திரௌபதி கிருஷ்ணனை வேண்டி, தன்னைக் காக்கும்படி வேண்ட, கிருஷ்ணன் அட்சயப் பாத்திரத்திலிருந்த ஒரு சிறு இலையை உண்டார். அனைத்து உயிர்களுக்கும் உணவுண்ட திருப்தி உண்டானது.  

துர்வாசரும், அவருடையச் சீடர்களும் தங்கள் வயிறு நிரம்பியதைக் கண்டு பஞ்ச பாண்டவர்களிடம் மீண்டும் வராமல் சென்றனர்.  

## மணிமேகலையில்
மணிமேகலை இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு பாத்திரமே. சிந்தாதேவியால் ஆபுத்திரனுக்குத் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவத் தீவைச் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.  

## ஆதாரங்கள்
# ஸ்டாட்ரோ



**முதலாம் ஸ்டாட்ரோ** (*Strato I*; கிரேக்கம்: ; சமற்கிருதத்தில் ஸ்ட்ராதா என்றும் அறியப்படுகிறார்) என்பவர் ஓர் இந்திய கிரேக்க மன்னராவார். இவர் மன்னர் மெனாண்டர் – அகதோக்கிலியா இணையரின் மகன். முதலாம் ஸ்ட்ராடோ வட இந்தியாவின் பஞ்சாப் பகுதி உள்ளிட்ட இந்தோ கிரேக்க நாட்டை கி மு 130 முதல் கி மு 110 முடிய ஆண்டவர். இவரது சிறு வயதில் தந்தை மெனாண்டர் ஒரு போரில் இறந்து விடவே, இவரது தாயார் **அகதோக்கிலியா** நாட்டின் நிர்வாகத்தை ஏற்று நடத்தினார்.  

ஸ்டாட்ரோ வெளியிட்ட நாணயக் குவியல்கள் மதுரா, தில்லியின் புறநகர் பகுதிகளில் கிடைத்துள்ளன.  

## இதனையும் காண்க
- இந்தோ கிரேக்க நாடு
- மெனாண்டர்

- *The Greeks in Bactria and India*, W.W. Tarn, Cambridge University Press
# ஆயிரம் தூண் ஆலயம்



**ஆயிரம் தூண் ஆலயம்** அல்லது **ருத்திரேஷ்வர் கோயில்** (*Thousand Pillar Temple*) தெலங்கானா மாநிலம், வாரங்கல் நகரில் ஹனுமக் கொண்டா என்ற இடத்தில் அமைந்துள்ள வரலாற்றுச் சிறப்புடைய இந்துக் கோயிலாகும். இக்கோயில் சிவன், திருமால், சூரிய தேவன் ஆகிய மூன்று கடவுளருக்குமானது. காகத்திய வம்ச மன்னர் ருத்ர தேவன் என்பவரால் பொ.ஊ. 1175க்கும் பொ.ஊ. 1324க்கும் இடைப்பட்ட காலத்தில் கட்டப்பட்டது. இந்த "ஆயிரம் தூண் ஆலயம்" காகத்திய வம்சத்தின் கட்டிடக் கலைகளில் தலைசிறந்ததாய் கருதப்படுகிறது.  

வாரங்கல் கோட்டை, இராமப்பா கோயில் ஆகியவற்றுடன் ஆயிரம் தூண் ஆலயமும் இந்தியாவிலுள்ள உலகப் பாரம்பரியக் களங்களின் பட்டியலில் யுனெஸ்கோவால் தற்காலிகமாக இணைக்கப்பட்டுள்ளது.  

இக்கோயிலை நிரந்தர உலகப் பாரம்பரிய களமாக 25 சூலை 2021 அன்று யுனெஸ்கோ அறிவித்துள்ளது.  

## அமைப்பு
நட்சத்திர அமைப்பில் கட்டப்பட்டுள்ள இந்த ஆலயத்தில் நிறைய சன்னதிகளும் லிங்கங்களும் நிறுவப் பட்டுள்ளன. ஆலயத்தில் உட்புறம் மூன்று சந்நிதிகள் உள்ளன. சிவன், விஷ்ணு, சூரியன் மூவருக்கும் சந்நிதிகள் அமைக்கப்பட்டுள்ளன. ஆயிரம் தூண்களால் அமைக்கப்பட்டு இருந்தாலும் ஆலயத்தின் எந்த மூலையில் இருந்து பார்த்தாலும் மத்தியில் உள்ள பெரிய சிவலிங்கத்தை எந்த தூண்களும் மறைக்காமல் இருக்கும்படியான அமைப்பில் கட்டப்பட்டது. ஆலயத்தின் முன்புறம் ஒற்றைக் கல்லினால் ஆன பெரிய கருங்கல் நந்தி ஒன்று இன்றும் பளபளப்பாய் காணப்படுகிறது. கல்லிலே செதுக்கப்பட்ட யானை வரிசையும் துளைத்து செதுக்கப்பட்ட ஜன்னல் அமைப்புகளும் காக்கத்திய வம்சத்தின் கட்டிடக் கலையின் நுணுக்கத்திற்குச் சான்றாக உள்ளது.  

தக்கணப் பிரதேசத்தைப் படையெடுத்த துக்ளக் மன்னரால் இந்தக் கோவில் சிதைக்கப்பட்டது. 2004 இல் இந்திய அரசால் சிதிலமடைந்த தூண்கள் மீண்டும் புதுப்பிக்கப்பட்டுள்ளது.  

## போக்குவரத்து
இக்கோயிலுக்குச் செல்ல சாலைவழிப் போக்குவரத்து உள்ளது. இத்தலத்துக்கு அருகில் வாரங்கல் தொடருந்து நிலையம் மூன்று கிலோமீட்டர் தொலைவில் உள்ளது.
# கிரேக்க பாக்திரியா பேரரசு



**கிரேக்க-பாக்திரியா பேரரசு** (Greco-Bactrian Kingdom) ஹெலனிய காலத்தில் அலெக்சாண்டரின் மறைவுக்குப் பின்னர் கிரேக்கப் பேரரசை கி மு 323 முதல் கி மு 31 முடிய, அவரது படைத்தலைவர்கள் பங்கிட்டுக் கொண்டு ஆட்சி செய்த பகுதிகளில் ஒன்றாகும்.  

## கிரேக்க-பாக்திரியா நாட்டின் தோற்றம்

செலூக்கியப் பேரரசின் பாக்திரியா பகுதிகளின் ஆளுநராக இருந்த டயடோட்டஸ், கி மு 250இல் கிரேக்க பாக்திரியா பகுதிகளின் மன்னராகத் தானே அறிவித்துக் கொண்டார்.  
டயடோட்டஸ் தனது இராச்சியத்தைக் கிழக்கிலும், மேற்கிலும் விரிவாக்கினார். கிரேக்க பாக்திரியா பேரரசின் தலைநகராக பாக்திரியாவின் *பால்க்* நகரம் விளங்கியது.  

## கிரேக்க பாக்திரியா நாட்டின் பரப்புகள்
கிரேக்க பாக்திரிய நாடு, தற்கால பாரசீகம், ஆப்கானித்தான், பாக்கித்தான், கசகஸ்தான், கிர்கிஸ்தான், தஜிகிஸ்தான், துர்க்மெனிஸ்தான், உஸ்பெகிஸ்தான் மற்றும் பாக்கித்தானின் வடமேற்கு எல்லைப்புற மாகாணத்தின் மற்றும் சீனாவின் சிஞ்சியாங் மாகாணத்தின் சில பகுதிகளை கொண்டிருந்தது.  

## மொழிகளும், சமயங்களும்
கிரேக்க பாக்திரியா பேரரசில் மக்கள் கிரேக்கம், பாக்திரியம், பழைய அரமேயம், சோக்டியன் மொழி மற்றும் பார்த்திய மொழிகளைப் பேசியும்; பண்டைய கிரேக்க சமயம், சரத்துஸ்திர சமயம் மற்றும் பௌத்த சமயங்களையும் பின்பற்றினர்.  

## வீழ்ச்சி
கி மு 125இல் சிதியர்கள் கிரேக்க பாக்திரியா பேரரசை வீழ்த்தி சிதியப் பேரரசை நிறுவினர்.  

## கிரேக்க பாக்திரியா மன்னர்கள்
- முதலாம் டயடோட்டஸ் கி மு 250–240
- இரண்டாம் டயடோட்டஸ் கி மு 240–230
- முதலாம் யுதிடெமஸ் கி மு 223-200
- முதலாம் டெமிட்ரிஸ் கி மு 200–180
- இரண்டாம் யுதிடெமஸ் கி மு 180 - 185
- முதலாம் ஆண்டிமச்சூஸ் கி மு 185–170 BC
- முதலாம் பாந்தலியன் கி மு 190- 180)
- முதலாம் அப்போல்லோடோட்டஸ் கி மு 180–160
- இரண்டாம் ஆண்டிமசூஸ் கி மு 160–155
- இரண்டாம் டெமிட்ரிஸ் கி மு 155–150
- மெனாண்டர் கி மு 155–130
- முதலாம் இயூக்ரெடைடிஸ் கி மு 170
- பாக்தியாவின் பிளாட்டோ கி மு 166
- இரண்டாம் இயூக்ரெடைடிஸ் கி மு 145–140
- ஹெலியொகிலிஸ் கி மு 145–130

## பாக்திரியாவில் கிரேக்கப் பண்பாடு பரவல்
கிரேக்கர்கள் ஆண்ட பாக்திரியா பேரரசில் கிரேக்கக் கட்டிடக் கலை, போர்க்கலை நன்கு பரவியது. புத்தரின் சிலைகள்,பௌத்த மடாலயங்கள் கிரேக்க கட்டிட கலைநயத்தில் வடிவமைக்கப்பட்டது.  

## இதனையும் காண்க
- செலூக்கியப் பேரரசு
- இந்தோ கிரேக்க நாடு
- சிதியப் பேரரசு
- இந்தோ சிதியன் பேரரசு
- இந்தோ-பார்த்தியப் பேரரசு
- மெனாண்டர்

## அடிக்குறிப்புகள்
# குரு சோமசுந்தரம்



**குரு சோமசுந்தரம்** தமிழ்த் திரைப்பட நடிகராவார். இவர் இயக்குநர் தியாகராஜா குமாரராஜாவின் ஆரண்ய காண்டம் திரைப்படம் மூலம் திரையுலகிற்குள் வந்தார். அதன் பின் பாண்டிய நாடு, ஜிகர்தண்டா மற்றும் ஜோக்கர் போன்ற படங்களிலும் நடித்துள்ளார். இவர் தமிழ் சினிமாவின் ஹீத் லெட்ஜர் என்றழைக்கப்படுகிறார். தற்பொழுது திருவண்ணாமலையில் வசித்து வருகிறார்.  

## திரைப்படத்துறை

குரு சோமசுந்தரம் 2002 - 2011 ஆண்டு காலத்தில் கூத்துப்பட்டறை<nowiki/>யில் இணைந்து நாடகங்களை உருவாக்கினார்.  

2003 ஆம் ஆண்டு சந்திரஹரி நாடகத்தில் இவரைக் கண்ட இயக்குநர் தியாகராஜன் குமாரராஜா, 2008 ஆம் ஆண்டு இவரை அழைத்து தனது ஆரண்ய காண்டம் எனும் திரைப்படத்தில் 'காளையன்' எனும் வேடத்தில் நடிக்க வைத்தார். அவ்வேடம் பலத்த வரவேற்பைப் பெற்றது. பின், 2013 ஆம் ஆண்டு இயக்குநர் மணிரத்னத்தி<nowiki/>ன் 'கடல்' திரைப்படத்தில் சிறு வேடத்தில் நடித்தார்.  

கூத்துப்பட்டறையிலிருந்து வெளியேறிய பின் 2013 ஆம் ஆண்டு 5 சுந்தரிகள் எனும் திரைப்படத்தில் புகைப்படக் கலைஞராக நடித்ததின் வாயிலாக மலையாளத் திரையுலகில் கால் பதித்தார்.  

## குறும்படங்கள்
| 2016 | *ஒரு பொய்* | தமிழ் | வலையொளி |  |
| --- | --- | --- | --- | --- |
| 2017 | *இறுதி அறம்* | தமிழ் | வலையொளி |  |
| 2019 | *டெஸ்டினேஸியா* | தமிழ் | வலையொளி |  |
| 2020 | *குகை ஓவியங்கள்* | தமிழ் | வலையொளி | } |

## திரைப்பட விவரம்
### நடித்த திரைப்படங்கள்

| 2011 | ஆரண்ய காண்டம் | காளையன் |  |
| --- | --- | --- | --- |
| 2013 | கடல் | கோவில் குட்டி |  |
| 2013 | 5 சுந்தரிகள் | புகைப்படக் கலைஞர் | மலையாளத் திரைப்படம் |
| 2013 | பாண்டிய நாடு | நாகராஜ் |  |
| 2014 | ஜிகர்தண்டா | முத்து |  |
| 2015 | 49 - O | ஆறுமுகம் |  |
| 2015 | பென்ச் டாக்கீஸ் - த பர்ஸ்ட் பென்ச் | டேவிட் |  |
| 2015 | தூங்காவனம் | விட்டல் ராவின் உதவியாளர் |  |
| 2015 | கோகினூர் | நாயக்கர் | மலையாளத் திரைப்படம் |
| 2016 | ஜோக்கர் | மன்னர் மன்னன் |  |
| 2016 | குற்றமே தண்டனை | பாலன் |  |
| 2017 | யாக்கை | ஶ்ரீ ராம் |  |
| 2018 | ஓடு ராஜா ஓடு | மனோகர் |  |
| 2018 | வஞ்சகர் உலகம் | சம்பத்
என்கிற துரைராஜ் |  |
| 2019 | பேட்ட | மாவட்ட ஆட்சித் தலைவர் |  |
| 2021 | மாறா | சொக்கு |  |
| 2021 | மஞ்ச சட்ட பச்ச சட்ட | அக்கா |  |
| 2021 | ஜெய் பீம் | பீ.பீ.செல்லப்பாண்டியன் |  |
| 2021 | க் | ஞானப்பிரகாசம் |  |
| 2021 | மின்னல் முரளி | செல்வன்/ வெள்ளிடி வெங்கிடி | (மலையாளத் திரைப்படம்) |
| 2021 | இது வேதாளம் சொல்லும் கதை | வேதாளம் | உருவாக்கத்திலுள்ளது |
| 2021 | மாமனிதன் |  |  |
| 2021 | காதலிக்க யாருமில்லை | உருவாக்கத்திலுள்ளது |  |
| 2021 | பரமகுரு | உருவாக்கத்திலுள்ளது |  |
| 2021 | இந்தியன் 2 | } |  |

## வலைத் தொடர்

| 2020 | டாப்லெஸ் | கல்கி (அரசியல்வாதி) | தமிழ் | } |
| --- | --- | --- | --- | --- |
# என்னத்த கண்ணையா


**என்னத்த கண்ணையா** என்றறியப்படும் **கண்ணையா**, தமிழ்த் திரைப்பட நடிகராவார். முதலாளி எனும் திரைப்படத்தில் நடித்து, ஆரம்ப நாட்களில் ‘முதலாளி' கண்ணையா என அறியப்பட்டார். நான் எனும் திரைப்படத்தில் விரக்தியான மனநிலை கொண்டவராக நடித்தார். அதன்பிறகு ‘என்னத்த' கண்ணையா என அழைக்கப்படலானார்.  

## திரை வாழ்க்கை
1924 இல் மதுரையில் பிறந்த இவர் 1942 முதல் டி. கே. சண்முகம், எம். ஜி. சக்கரபாணி ஆகியோரது நாடகக் குழுக்களில் நடிக்கத் தொடங்கினார்.
# மூரை



**மூரை** (ஆங்கிலம்: *Sea urchin*) என்பது சிறிய, கூர்மையான முட்கள் கொண்ட, கோளவடிவமுள்ள ஒரு கடல்வாழ் விலங்கினமாகும். இது தமிழில் **கடல் முள்ளெலி**, **கடல் ஊமத்தை** போன்ற பெயர்களாலும் அழைக்கப்படுகிறது. 'கடல் குக்கீகள்' (*sand dollars*) போன்று தங்களுடைய நெருங்கிய உறவினர்களோடு ஒட்டி கொண்டு வாழக்கூடிய இவைகள், முட்தோலித் தொகுதிக்குள் உள்ள 'எசினோய்டியா' (*Echinoidea*) வரிசையை சார்ந்தவையாகும். இவற்றின் உடலில் உள்ள முட்களுக்கு ‘மூராங்குச்சி’ என்ற பெயர் உண்டு. இந்த மூராங்குச்சிகளை சிலேட்டுப் பலகைகளில் எழுதுகோலாகப் பயன்படுத்த முடியும் கடற்கரை சிற்றூர்களைச் சேர்ந்த சிறுவர்கள் இதை பலகைகளில் எழுதப்பயன்படுத்துவர்.
# நாகி நோடா

**நாகி நோடா** (Nagi Noda 18, நவம்பர் 1973- 7, செப்டம்பர் 2008) சப்பான் நாட்டின் டோக்கியோவில் பிறந்த பெண் கலைஞர், வடிவமைப்பாளர், விளம்பர இயக்குநர், இசை காணொளிகள் உருவாக்கிய கலை இயக்குநர் ஆவார்.  

## பணிகள்

நைக், லபோரேட், பேனசோனிக், கொக்கக் கோலா போன்ற பெரும் குழுமங்களுக்கு விளம்பரங்கள் தயாரித்துக் கொடுத்தார். பதினைந்துக்கும் மேற்பட்ட விளம்பர மாடல்களை உருவாக்கினார். பெண்களின் நீண்ட கூந்தல்களில் வகை வகையாக வடிவங்கள் செய்தார். கூந்தல்களில் விலங்குகளின் உருவங்களையும் பின்னிக்காட்டினார்.  

2008 ஆம் ஆண்டில் நாகி நோடா ஒரு வாகன விபத்தில் இறந்தார்.  

## மேற்கோள்
# அந்தோனியோ குத்தேரசு



**அந்தோனியோ மானுவல் டி ஒலிவீரா குத்தேரசு** (*António Manuel de Oliveira Guterres* <small>GCL GCC</small> (; பிறப்பு 30 ஏப்ரல் 1949) ஐக்கிய நாடுகள் அவையின் ஒன்பதாவது பொதுச் செயலாளர் ஆவார். எட்டாவது பொதுச் செயலாளர் பான் கி மூன் ஒய்வு பெற்றவுடன் 2017 சனவரி ஒன்று முதல் அப்பொறுப்பை இவர் ஏற்றார்.போர்த்துக்கேய அரசியல்வாதியும் பேராளரும் ஆவார்; 1995ஆம் ஆண்டு முதல் 2002 வரை போர்த்துக்கல்லின் பிரதமராக இருந்தவர். இவர் அக்டோபர் 5, 2016இல் ஐக்கிய நாடுகள் சபையின் பொதுச் செயலாளராகத் தேர்ந்தெடுக்கப்பட்டார்; சோசலிசக் கட்சிகளின் பன்னாட்டு அமைப்பிற்கு தலைவராகவும் இருந்துள்ளார். சூன் 2005 முதல் திசம்பர் 2015 வரை அகதிகளுக்கான ஐக்கிய நாடுகளின் ஆணையராகப் பணியாற்றினார்.  

## மேற்சான்றுகள்
# சந்திரகுப்த சாணக்யா


***சந்திரகுப்த சாணக்யா*** (*Chandraguptha Chanakya*) என்பது ஒரு இந்திய வரலாற்றுத் தமிழ் திரைப்படமாகும். 1940ஆம் ஆண்டு வெளியான இப்படத்தை சி. கே. சச்சி (சி. கே. சதாசிவம்) இயக்கியிருந்தார். பவானி கே. சாம்பமூர்த்தி, என். சி. வசந்தகோகிலம் ஆகியோர் முக்கிய பாத்திரங்களில் நடித்தனர்.  

## திரைக்கதை
மௌரிய பேரரசைத் தோற்றுவித்தவர் சந்திரகுப்தர். அவரது ஆலோசகராக இருந்தவர் சாணக்கியர். *அர்த்தசாஸ்திரம்* என்னும் அரசியல் நூலை எழுதிய கௌடில்யர் தான் சாணக்கியர் என பாரம்பரியமாக சொல்லப்படுகிறது. இவர்களின் வரலாறே இந்தத் திரைப்படமாகும்